ai4bharat/Pralekha huggingface dataset:
وزارات ثقافت
نیشنل گیلری آف ماڈرن آرٹ رام کنکر بیج کی 115ویں سالگرہ منانے کے لیے کل ورچول ٹور کا انعقاد کرے گی
نیشنل گیلری آف ماڈرن آرٹ، وزارت ثقافت ’رام کنکر بیج- خاموش تبدیلی اور اظہار خیالات کے ذریعہ سفر‘کے عنوان سے 26مئی 2020کو رام کنکر بیج کی 115ویں سالگرہ منانے کے لیے ورچول ٹور کا انعقاد کرے گی۔ نیشنل گیلری آرٹ ماڈرن آرٹ  اس عظیم فنکار کے 639 فن پاروں پر فخر محسوس کرتی ہے۔ یہ ورچول ٹور این جی ایم اے کی محفوظ شدہ انتخاب سے رام کنکر بیج کے ممتاز فن پاروں کو پیش کرتاہے۔ ان فن پاروں کو پانچ مختلف موضوعات کی سیریز  پورٹ ٹریٹ ،  زندگی کا مطالعہ، مجرد اور ساختیاتی بناوٹ، فطرت کا مطالعہ اور قدرتی مناظر،  مجسمہ سازی کے گروپ میں رکھا گیا ہے۔
این جی ایم اے کے ڈائرکٹر جناب ادویتا چرن گڈنائک نے کہا ہے کہ اس ورچول ٹور کا انعقاد جدید ہندوستان کے ایک عظیم فنکار کو خراج عقیدت پیش کرنے کے لیے کیا جارہا ہے، جنہیں سب سے عظیم مصوروں اور مجسمہ سازوں میں شمار کیا جاتا ہے۔ اس کا انعقاد باالخصوص نوجوان فنکاروں کے لیے کیا جارہا ہے، تاکہ انہیں اس عظیم فنکار کے علامتی اور تحریری دونوں ہی شکلوں کے ساتھ کئے گئے اہم تجربات سے واقف کرایا جاسکے۔
جناب گڈنائک نے کہا کہ اس لاک ڈاؤن کی مدت کے دوران اس ورچول ٹور کو شروع کرنے کے تصور اور اس کا ڈیزائن تیار کرنے کے لیے اپنے پورے آئی ٹی ٹیم کی اہم کوششوں پر فخر محسوس کرتا ہوں۔ اس کا مقصد ہمارے معزز ویزیٹرس کو این جی ایم اے کے بہترین انتخاب سے آسانی کے ساتھ واقف کراتا ہے۔
اس ورچول ٹور میں پانچ الگ الگ زمروں اور تین خاکہ نگاری کی کتابوں میں اس عظیم فنکار کے 520 فن پاروں کی نمائش کے علاوہ ماضی کی یاد کو اجاگر کرنے کے لیے ’جیون اسمرتی‘ بھی شامل ہیں۔ اس ورچول ٹور کے مشمولات پر مبنی کوئز میں بھی حصہ لے سکتے ہیں۔
جدید ہندوستان کے سب سے نمایاں فنکاروں میں سے ایک رام کنکر بیج ایک مشہور مصور، مجسمہ ساز اور گرافک آرٹسٹ تھے۔ رام کنکر بیج  کی ولادت مغربی بنگال کے بانکورا میں سماجی اور اقتصادی طور پر کمزور ایک خاندان میں ہوئی۔ لیکن وہ اپنے بے پناہ عزم اور حوصلے سے ہندوستانی آرٹسٹ کی شروعاتی جدید ترین فنکاروں میں ایک ممتاز شخصیت شمار کرانے میں کامیاب رہے۔ انہوں نے 1925 میں کلابھون، آرٹ اسکول، شانتی نکیتن کا رخ کیا اور نندلال بوس کے زیر تربیت رہے۔ شانتی نکیتن کے آزادانہ اور دانشورانہ ماحول میں ان کی آرٹ کی صلاحیت خوب پروان چڑھی اور ان کے اندر گہری فکری بصیرت پیدا ہوئی۔ کلا بھون میں اپنی تعلیم مکمل کرنے کے بعد وہ وہیں استاد مقرر ہوئے۔ نندلال بوس اور ونود بہاری مکھرجی کے ساتھ مل کر انہوں نے شانتی نکیتن کو آزادی سے قبل کے ہندوستان میں جدید ترین آرٹ سب سے اہم مرکز بنانے میں اہم کردار ادا کیا۔
شروعاتی دور میں ان کے فن پارے کو مقبولیت حاصل کرنے کے لیے تھوڑا انتظار کرنا پڑا، لیکن رفتہ رفتہ ملکی اور بین الاقوامی سطح پر لوگوں کی توجہ حاصل کرنے میں انہیں کامیابی حاصل ہوئی۔ انہیں یکے بعد دیگرے مختلف قومی اعزازات سے نوازا گیا۔ سال 1970 میں حکومت ہند نے انہیں ہندوستانی آرٹ میں گراں قدر تعاون کے لیے پدم بھوشن سے نوازا۔ 1976 میں انہیں للت کلا اکیڈمی کا فیلومقرر کیا گیا۔
رام کنکر نے کولکاتہ میں کچھ عرصہ تک بیمار رہنے کے بعد 2 اگست 1980 میں آخری سانس لی۔
جل شکتی وزارت
پینے کے پانی اور صفائی کے محکمے نے 2 اکتوبر سے 31 اکتوبر ، 2022 تک خصوصی مہم 2.0 کامیابی کے ساتھ منعقد کیا
پینے کے پانی اور صفائی کے محکمہ نے اپنے انتظامی کنٹرول والے سکریٹریٹ اور علاقائی دفاتر میں خصوصی مہم کا 2 اکتوبر 2022 سے 31 اکتوبر 2022 تک کامیابی کے ساتھ انعقاد کیا ہے۔ اس خصوصی مہم 2.0 کے دوران کئی صفائی کی خصوصی سرگرمیاں منعقد کی گئیں ۔ اس مہم میں سینئر افسران اور ملازمین نے پورے جوش و خروش کے ساتھ شرکت کی اور مختلف صفائی کی سرگرمیوں میں پوری دلچسپی کے ساتھ کام کیا۔ محکمہ کے اعلیٰ سطحی افسران کے ذریعے کئی مواقع پر محکمہ میں صفائی کی سرگرمیوں کی نگرانی اور ان کا جائزہ بھی لیا گیا۔ پینے کے پانی اور صفائی کا محکمہ کے تحت کام کرنے والے خود مختار ادارہ یعنی نیشنل سینٹر فار ڈرنکنگ واٹر سینی ٹیشن اور کوالٹی نے بھی خصوصی مہم 2.0 میں پورے جوش و خروش کے ساتھ حصہ لیا۔
- محکمہ کے تحت آنے والے دفاتر میں خصوصی صفائی کی سرگرمیاں منعقد کی گئیں
- حوالوں کے مختلف زمروں میں زیر التوا معاملوں کا پوری مہارت سے نمٹارہ کیا گیا
- متعدد فائلوں کا جائزہ لیا گیا اور 600 مربع فٹ کی جگہ خالی کی گئی
- خصوصی مہم کے تحت حاصل کی گئی کامیابیاں ڈی اے آر پی جی کے ایس سی ڈی پی ایم پورٹل پر اپ لوڈ کی گئیں
- خصوصی مہم اور اس کی سرگرمیوں کو فروغ دینے کے لیے سوشل میڈیا کا کافی استعمال کیا گیا
2 اکتوبر، 2022 سے 31 اکتوبر، 2022 تک منعقد خصوصی مہم کے نفاذ کے مرحلہ کے دوران مختلف زمروں میں جیسے وی آئی پی حوالہ، آئی ایم سی حوالہ، ریاستی حکومت کے حوالے، وزیر اعظم کے حوالے، عوامی شکایات اور پی جی کی زیر التوا اپیلوں کا پوری مہارت کے ساتھ نمٹارہ کیا گیا اور مستقبل کے لیے ان کی شناخت کی گئی۔ اس دوران فائلوں کا جائزہ لیا گیا۔ خصوصی مہم کے دوران 600 مربع فٹ کی جگہ کو کچرے سے خالی کیا گیا۔
خصوصی مہم کے دوران حاصل کردہ کامیابیوں کو انتظامی بہتری اور عوامی شکایت کے محکمہ کے ذریعے بنائے گئے ایس سی ڈی پی ایم پورٹل پر اپ لوڈ کیا گیا ہے۔ اس کے علاوہ ٹوئٹر ہینڈل پر بھی ٹوئٹ اپ لوڈ کرکے مہم کی بڑے پیمانے پر تشہیر کے لیے سوشل میڈیا کو بھی شامل کیا گیا۔
پینے کے پانی اور صفائی کے محکمے  کے ذریعے چلائی گئی صفائی مہم سے پہلے اور بعد کی تصویریں۔
خصوصی مہم 2.0 کے دوران ڈی ڈی ڈبلیو ایس کے تحت کام کرنے والے آفس کے احاطہ کی صفائی کی گئی
۔۔۔۔۔۔۔۔۔۔
ش ح۔ ق ت۔ ت ح۔

U -12176
(Visitor Counter : 60
بہت چھوٹی، چھوٹی اور درمیانی صنعتوں کی وزارت
اروناچل پردیش حکومت نے اسکولی بچوں کے لئے ایک لاکھ کھادی کے فیس ماسک خریدے
اروناچل پردیش کی حکومت اپنے اسکولی بچوں کے لئے تین رنگوں والے مزید ایک لاکھ کھادی کے فیس ماسک خرید رہی ہے۔ چونکہ ریاستی حکومت درجہ آٹھ کے بچوں کے لئے 4 جنوری 2021ء سے اسکولوں کو دوبارہ کھولنے کی تیاری کررہی ہے،لہٰذا اس نے مزید ایک لاکھ کھادی کے ماسک کی خرید کا آرڈر دیا ہے۔کھادی اور دیسی صنعتوں کا کمیشن 27 دسمبر تک یہ ماسک ڈلیور کرے گا۔
ماسک کی سپلائی کے آرڈر کا یہ اعادہ کے وی آئی سے کے ذریعے اس سال نومبر میں اروناچل پردیش کی حکومت کو 60ہزار فیس ماسک سپلائی کئے جانے کے ایک مہینے کے بعد کیا گیا ہے۔ریاستی حکومت کو اسکولوں میں کھادی کا ماسک پہننے والے دسویں اور بارہویں کے بچوں کے ذریعے مثبت فیڈ بیک ملا ہے۔اروناچل پردیش شمال مشرقی بھارت کی پہلی ایسی ریاستی حکومت ہے،جس نے اپنے طلباء کے لئے اتنی بڑی تعداد میں کھادی کا فیس ماسک خریدا ہے۔کھادی فیس ماسک کی دوسری مرتبہ خرید کا آرڈر 17 دسمبر کو جاری کیا گیا ہے، جس میں نئے سال میں آٹھویں کے بچوں کے لئے کلاسیز شروع ہونے کے سبب جلدی کی بات کہی گئی ہے۔
کے وی آئی سی اروناچل پردیش حکومت کو دوہرے لیئر والے تین رنگوں پر مشتمل فیس ماسک دستیاب کرائے گا، جس میں مناسب جگہ پر کمیشن کا لوگو بھی ہوگا۔تین رنگوں والے فیس ماسک کا مقصد طلباء کے درمیان قومیت کا شعور بھی جاں گزیں کرنا ہے۔
کے وی آئی سی کے چیئر مین جناب ونے کمار سکسینہ نے کہا کہ کھادی فیس ماسک کی سپلائی کے لئے دوسری مرتبہ آرڈر دیا جانا باعث افتخار ہے، جس سے کھادی کی بڑھتی ہوئی مقبولیت اور متعدد سرکاری محکموں میں کھادی کی قبولیت کا اظہار ہوتا ہے۔سکسینہ نے کہا کہ اتنے بڑے پیمانے پر آرڈر سے کھادی کے کاریگروں کے لئے روزگار کے اضافی مواقع پیدا ہوتے ہیں۔چونکہ اس آرڈر کا تعلق اسکولی بچوں سے ہے، لہٰذا کے وی آئی سی اسے اعلیٰ ترجیح دے گا اور 27 دسمبر سے پہلے ماسک کے کھیپ کی ڈلیوری کردی جائے گی۔
ریاستی حکومت کے ذریعے جاری کئے گئے خریداری آرڈر میں کہا گیا ہے کہ اروناچل پردیش کی حکومت نے 4 جنوری 2021ء سے درجہ آٹھ کے بچوں کے لئے اسکولوں کو کھولنے کا فیصلہ کیا ہے اور اس نے اسکولی بچوں کے لئے کے وی آئی سی سے ایک لاکھ کھادی کے فیس ماسک کی خریداری کو منظوری بھی دی ہے۔
کے وی آئی سی نے ان ماسکوں کی تیاری کے لئے دوہری بٹائی والے کھادی کپڑے کااستعمال کیا ہے، کیونکہ اس سے اندر موجود 70 فیصد نمی کو برقرار رکھنے میں مدد ملتی ہے، جبکہ اس سے آسانی کے ساتھ ہوا بھی آجا سکتی ہے۔یہ ماسک اس طرح سے جلد کے لئے مناسب اور لمبے وقت تک استعمال کے لئے موزوں ہیں۔کھادی کے فیس ماسک کو دھویا جاسکتا ہے، دوبارہ استعمال کیا جاسکتا ہےاور یہ بایو ڈیگریڈیبل ، یعنی مٹی میں تحلیل ہوجانے والے بھی ہیں۔
قابل ذکر ہے کہ کے وی آئی سی نے محض آٹھ مہینوں میں 25 لاکھ سے زیادہ فیس ماسک فروخت کئے ہیں۔اس کا آغاز اس سال اپریل میں ہوا تھا۔آرام دہ اور اعلیٰ معیار کے فیس ماسک ہونے کے سبب کے وی آئی سی کو متعدد مرتبہ بڑی مقدار میں آرڈر ملے ہیں، جن میں انڈین ریڈ کراس سوسائٹی سے ملنے والا 12.30لاکھ فیس ماسک کی سپلائی کا آرڈر بھی شامل ہے۔اسے عام لوگوں کے علاوہ راشٹرپتی بھون ، وزیر اعظم کے دفتر ، متعدد ریاستی حکومتوں اور مرکزی حکومت کی وزارتوں اور پی ایس یوز سے متعدد مرتبہ فیس ماسک کی سپلائی کے آرڈر ملے ہیں۔
م ن۔م م۔ ن ع
U NO: 8269
(Visitor Counter : 86
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 76.57 کروڑ ویکسین خوراک دی جاچکی ہیں۔
گزشتہ 24 گھنٹوں کے دوران بھارت میں 30,570 نئے معاملے سامنے آئے ہیں۔
کل معاملات زیرعلاج مریضو ں کے 1.03فیصد ہیں۔
بھارت میں سردست زیر علاج مریضوں کی تعداد 3,42,923 ہے۔
فی الحال صحتیابی کی شرح 97.64 فیصد ہے۔
گزشتہ 24 گھنٹے میں 38,303 مریض شفایاب ہوئے ہیں۔شفایابی کی مجموعی تعداد بڑھ کر 3,25,60,474 ہوگئی ہے۔
گزشتہ 83دنوں میں ہفتے وار زیر علاج مریضوں کی شرح  ہے ، جو 3 فیصد سے بھی کم ہے۔
پچھلے 17دن میں متاثرہ معاملات کی یومیہ شرح  فیصد ہے ، جو 3 فیصد سے بھی کم ہے۔
اب تک کل 54.77 کروڑ ٹیسٹ کئے جاچکے ہیں۔
شہری ہوابازی کی وزارت
ملک بھر میں ضروری طبی ساز و سامان پہنچانے کے لئے لائف لائن اڑان کے تحت 465 پروازیں کرائی گئیں
نئی دہلی، 6 مئی 2020 ۔ ایئر انڈیا، الائنس ایئر، آئی اے ایف اور نجی ہوائی کمپنیوں کے ذریعے لائف لائن اڑان کے تحت 465 پروازیں کرائی گئی ہیں۔ ان میں سے 278 پروازیں ایئر انڈیا اور الائنس ایئر کے ذریعے کرائی گئی ہیں۔ اب تک لے جایا گیا کارگو تقریباً 835.94 ٹن ہے۔ لائف لائن اڑان کے ذریعے طے کی گئی اب تک کی ہوائی دوری 451038 کلومیٹر سے زیادہ ہے۔ شہری ہوا بازی کی وزارت کے ذریعے لائف لائن اڑان کی پروازیں کرائی جارہی ہیں، تاکہ کووڈ- 19 کے خلاف ہندوستان کی جنگ میں مدد کرنے کے لئے دور دراز کے علاقوں اور پہاڑی علاقوں سمیت ملک کے سبھی حصوں میں ضروری میڈیکل کارگو پہنچایا جاسکے۔
پون ہنس لمیٹڈ سمیت ہیلی کاپٹر سروسیز جموں و کشمیر، لداخ، جزائر اور شمال مشرقی خطے میں اہم میڈیکل کارگو اور مریضوں کو لانے لے جانے کا کام کررہی ہیں۔ پون ہنس نے 5 مئی 2020 تک 7729 کلومیٹر کی دوری طے کرتے ہوئے 2.27 ٹن کارگو کا ٹرانسپورٹیشن کیا ہے۔ اس میں خصوصی توجہ شمال مشرقی خطے، جزائر اور پہاڑی ریاستوں پر کی گئی ہے۔ ایئر انڈیا اور انڈین ایئر فورس نے خاص طور پر جموں و کشمیر، لداخ، شمال مشرق اور دیگر جزیراتی علاقوں کے لئے تعاون دیا۔
گھریلو کارگو آپریٹر اسپائس جیٹ، بلیو ڈارٹ، انڈیگو اور وستارا کمرشیل بنیاد پر کارگو پروازوں کا اہتمام کررہی ہیں۔ اسپائس جیٹ نے 1383854 کلومیٹر کی دوری کا احاطہ کرتے ہوئے 819 کارگو پروازیں کرائیں اور 5946 ٹن مال کی ڈھلائی کی ہے۔ ان میں سے 294 بین الاقوامی کارگو پروازیں تھیں۔ بلیو ڈارٹ نے 309272 کلومیٹر کی دوری کا احاطہ کرتے ہوئے 278 کارگو پروازوں کا اہتمام کیا اور 4683 ٹن مال کی ڈھلائی کی۔ ان میں سے 14 بین الاقوامی کارگو پروازیں تھیں۔ انڈیگو نے 159158 کلومیٹر کی دوری کا احاطہ کرتے ہوئے 95 کارگو پروازوں کا اہتمام کیا اور تقریباً 470 ٹن کارگو کا ٹرانسپورٹیشن کیا، جن میں 38 بین الاقوامی پروازیں شامل ہیں۔ اس میں حکومت کے لئے مفت میں ڈھوئی جانے والی میڈیکل سپلائیز بھی شامل ہیں۔ وستارا نے 32321 کلومیٹر کی دوری طے کرتے ہوئے تقریبا 150 ٹن مال ڈونے وایل 23 کارگو پروازوں کا اہتمام کیا ہے۔
بین الاقوامی خطے میں دوا، طبی ساز و سامان اور کووڈ-19 سے متعلق راحتی اشیاء کے نقل و حمل کے لئے مشرقی ایشا کے ساتھ کارگو ایئر- برج کا قیام عمل میں لایا گیا تھا۔ ایئرانڈیا کے ذریعے مشرقی ایشیا سے لائے گئے میڈیکل کارگو کی مقدار 972 ٹن ہے۔ 14 اپریل سے لے کر 5 مئی 2020 تک بلیو ڈارٹ نے ہوانگ جھو اور شنگھائی سے تقریباً 114 ٹن اور ہانگ کانگ سے 24 ٹن طبی ساز و سامان کا نقل و حمل کیا ہے۔ اسپائس جیٹ نے بھی 5 مئی 2020 تک شنگھائی اور گوانگ جھو سے 204 ٹن طبی ساز و سامان کا ٹرانسپورٹیشن کیا اور 5 مئی 2020 تک ہانگ کانگ اور سنگاپور سے 16 ٹن میڈیکل سپلائیز کے نقل حمل کا کام انجام دیا۔
اقلیتی امور کی وزارتت
اقلیتوں کو تعلیمی اور اقتصادی طور پر بااختیار بنانے کی اسکیمیں
حکومت نے ہنر مندی کے فروغ اور صنعت کاری کی وزارت، ٹیکسٹائل کی وزارت، وزارت ثقافت،خواتین اور بچوں کی ترقی کی وزارت اور دیہی ترقی کی وزارت کی مختلف اسکیموں کے ذریعہ اقلیتوں، خاص طور پر معاشی طور پر کمزور اور سماج کے کم مراعات یافتہ طبقوں سمیت ہر طبقے کی فلاح و بہبود اور ترقی کے لیے مختلف اسکیمیں نافذ کی ہیں۔
اقلیتی امور کی وزارت خاص طور پر چھ  مرکزی طور پر مطلع شدہ اقلیتی برادریوں کو سماجی، اقتصادی اور تعلیمی طور پر بااختیار بنانے کے لیے ملک بھر میں مختلف اسکیمیں نافذ کرتی ہے۔ وزارت کی طرف سے نافذ کی گئی اسکیمیں/ پروگرام مختصراً درج ذیل ہیں:
 تعلیمی طور پر بااختیار بنانے کی اسکیمیں
 پری میٹرک اسکالرشپ ا سکیم
 پوسٹ میٹرک اسکالرشپ ا سکیم
 صلاحیت ووسائل پر مبنی اسکالر شپ
 مولانا آزاد نیشنل فیلو شپ اسکیم
 پڑھو پردیش
 روزگار اور اقتصادی طور پر بااختیار بنانے کی اسکیمیں
 پردھان منتری وراثت کا سموردھن
 اقلیتوں کو رعایتی قرضے فراہم کرنے کے لیے قومی اقلیتی ترقی اور مالیاتی کارپوریشن  کو ایکویٹی
گزشتہ تین سالوں کے دوران اسکیموں اور اسکیموں کی کامیابیوں کی تفصیلات وزارت کی ویب سائٹ یعنی www.minorityaffairs.gov.in پر دستیاب ہیں۔
اقلیتی امور کی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں یہ اطلاع فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
Uno:13443
(Visitor Counter : 57
جل شکتی وزارت
سیلاب کے انتظام سے متعلق اسکیم
نئی دہلی،3فروری 2022۔
سیلاب کا انتظام بشمول کٹاؤ کو کم کرنا ، ریاستوں کے دائرہ کار میں آتا ہے۔متعلقہ ریاستی حکومتیں سیلاب کا انتظام اور اینٹی ایروزن یعنی مٹی کے کٹاؤ سے متعلق اسکیمیں تیار کرتی ہیں اور ان پر اپنی ترجیحات کے مطابق عمل درآمد کرتی ہیں۔ مرکزی حکومت اہم علاقوں میں سیلاب کے انتظام کے لئے تکنیکی رہنمائی اور پروموشنل مالی امداد فراہم کرکے ریاستوں کی کوششوں کو پورا کرتی ہے۔ حکومت ہند نے ایک مرکز کے زیر اسپانسرڈ اسکیم فلڈ منجمنٹ پروگرام  کاآغاز نویں منصوبے کے دوران ریاستوں کو سیلاب کے انتظام، مٹی کے کٹاؤ پر قابو پانے  سیلاب کے کاموں ، سمندری کٹاؤ کو روکنے وغیرہ سے متعلق کام کرنے کے لئے ریاستوں کو مدد فراہم کرنے کے لئے آغاز کیا تھا، جو کہ بارہویں منصوبے کی مدت کے دوران فلڈ منجمنٹ اینڈ بارڈر ایریاز پروگرام  کے جزو کے طور پر جار ی رہا۔
ریاست آسام میں ایف ایم پی کے تحت مرکزی امداد کے تحت 141 پروجیکٹ شامل کئے گئے تھے ۔ 111 مکمل شدہ منصوبوں کے تحت تقریباً7.2لاکھ ہیکٹیر کے رقبے کو تحفظ فراہم کیا گیا ہے اور تقریباً17.71 ملین کی آبادی کو تحفظ فراہم کیا ہے۔
ریاست آسام کو ایف ایم پی کے تحت 1286.39 کروڑ روپے کی رقم فراہم کی گئی ہے۔
ریاست بہار میں ایف ایم پی کے تحت مرکزی امداد کے لئے 18 پروجیکٹ شامل کئے گئے تھے ۔ 15 مکمل شدہ پروجیکٹوں کے تحت تقریباً 28.67لاکھ ہیکٹئر رقبے کو تحفظ فراہم کیا ہے اور تقریباً 22.34 ملین آبادی کو تحفظ فراہم کیا گیا ہے۔ مرکزی امداد کے طور پر ریاست بہار کو ایف ایم پی کے تحت 924.41 کروڑ روپے کی رقم فراہم کی گئی ہے۔
ریاست مغربی بنگال میں ایف ایم پی کے تحت مرکزی امداد کے لئے 18 پروجیکٹ شامل کئے گئے تھےجن میں 15 مکمل شدہ پروجیکٹوں میں تقریباً 0.32 لاکھ ہیکٹیر رقبے کو تحفظ فراہم کیا ہے جبکہ تقریباً 1.96 ملین کی آبادی کو تحفظ فراہم کیا گیا ہے۔
ریاستی حکومتو ں کو فلڈ منجمنٹ پروگرام  کے تحت پروجیکٹوںکے نفاذ میں دشواری ، اراضی پر قبضہ ، لاگت میں اضافہ، کانٹریکٹ میں تنازعات وغیرہ جیسے مسائل کا سامنا ہے اور پروجیکٹس کی عمل آوری میں تیزی لانے کے لئے مرکزی نگرانی ایجنسیوں کے ذریعہ باقاعدگی سے جائزہ میٹنگیں منعقد کی جاتی ہیں۔
ایف ایم بی پی اےکے تحت حالیہ برسوں کے دوران آسام ، بہار اورمغربی بنگال ریاستوں کو جاری کی گئی مرکزی امداد ضمیمہ 1 میں دی گئ ہے۔
یہ اطلاع جل شکتی کےوزیر مملکت جناب بشویشور ٹوڈو نے آج لوک سبھا میں ایک تحریری جواب میں دی۔
ضمیمہ1۔
ایف ایم بی اے پی کے تحت گزشتہ چار سالوں کےد وران آسام، بہار اور مغربی ریاستوںکو جاری کی گئ امداد۔
|
|
نمبر شمار
|
|
ریاست
|
|
مالی سال کے دوران جاری کردہ فنڈز 
|
|
2017-18
|
|
2018-19
|
|
2019-20
|
|
2020-21
|
|
1
|
|
آسام
|
|
245.49
|
|
142.12
|
|
85.03
|
|
-
|
|
2
|
|
بہار
|
|
52.57
|
|
132.28
|
|
65.29
|
|
42.49
|
|
3
|
|
مغربی بنگال
|
|
65.03
|
|
89.31
|
|
117.12
|
|
-
ش ح۔ ش ت۔ج
Uno-1071
(Visitor Counter : 100
امور صارفین، خوراک اور عوامی تقسیم کی وزارت
محکمہ امور صارفین نے خصوصی مہم 2.0 کے تحت 156 عوامی شکایات کی اپیلوں اور 70 فیصد عوامی شکایات کے جوابات کے کام کا نمٹارا کیا
مہم کے تحت مکمل ڈیجیٹائزیشن کے بعد7061 فزیکل فائلوں کو ختم کیا گیا
ہیڈ کوارٹر اور دیگر دفاتر میں شجر کاری کی گئی
صارفین کے امور کا محکمہ ملک بھر میں دفاتر، دفتری کیمپس اور اداروں میں چلائی جانے والی صفائی سے متعلق خصوصی مہم 2.0 میں حصہ لے رہا ہے۔ بیورو آف انڈین اسٹینڈرڈز، نیشنل ٹیسٹ ہاؤس، نیشنل کنزیومر کوآپریٹو فیڈریشن، اور نیشنل کنزیومر کمیشن کے کل 73 دفاتر کی نشاندہی کی گئی ہے جہاں مہم سے متعلق سرگرمیاں 2 اکتوبر کو شروع ہوئیں اور 31 اکتوبر 2022 کو اختتام پذیر ہوں گی۔
محکمہ نے اس خصوصی مہم 2.0 کے لیے ایک تیاری کے مرحلے کا مشاہدہ کیا جس میں صفائی مہم کے دوران جن چیزوں پر توجہ مرکوز کی جانی تھی ، ان کے ساتھ ساتھ ریکارڈ کو ختم کرنے کا فیصلہ کیا گیا اور تمام 73 مقامات پر سی پی ڈبلیو دی اور دیگر دیکھ بھال کے ذمہ دارٹھیکیداروں کے ساتھ بات چیت کی گئی۔
اس مہم کے دوران معزز ممبران پارلیمنٹ کی جانب سے موصول ہونے والے پانچوں ریفرنسز کے جوابات دیے گئے ہیں، دو بین الوزارتی ریفرنسز پر تبصرے دیے گئے ہیں۔ موصول ہونے والی 516 عوامی شکایات کے مقابلے میں 26.10.2022 تک 1074  عوامی شکایات کا تسلی بخش جواب دیا گیا اور 156 عوامی شکایات کی اپیلیں نمٹا دی گئیں۔
ریکارڈز کے انتظام کے حوالے سے، 15,285 فزیکل فائلوں کی نشاندہی کی گئی، 13131 فائلوں کا جائزہ لینے کے بعد 7061 فزیکل فائلوں کو ان کی ڈیجیٹائزیشن کے بعد مکمل طور پر ختم کر دیا گیا ہے۔ ای-آفس زمرہ کے تحت نظرثانی کے لیے رکھی گئی 602 ای فائلوں میں سےس کے بعد سے 473 ای فائلیں بند کردی گئی ہیں۔ اس طرح اب تک 86فیصد شناخت شدہ ریکارڈز بند ہو چکے ہیں۔ مہم کے دوران اسکریپ کی فروخت سے 2,38,268 روپے حاصل کیے گئے ہیں جس سے 5121 مربع فٹ جگہ خالی کی گئی ہے۔
محکمہ کی جانب سے ملک بھر میں اپنے اپنے دفتر کے کیمپس میں درخت لگانے کے لیے خصوصی مہم چلائی گئی ہے۔ اس اوور کے نتیجے میں، آئی آئی ایل ایم، این ٹی ایچ اور بی آئی ایس کیمپسز میں 500 درخت لگائے جانے کا پروگرام شروع کیا گیا ہے اور تمام کیمپسز میں توانائی سے بھرپور روشنی کے استعمال اور لائٹ فٹنگز کو ایل ای ڈی لائٹ فٹنگز سے تبدیل کرنے کے لیے ایک خصوصی مہم بھی شروع کی گئی ہے۔
بہترین طریقوں میں، ماتحت تنظیموں نے ایک ایس ٹی سی  کے ساتھ مستقل بنیادوں پر اسکریپ کو ٹھکانے لگانے کے لیے مفاہت نامے پر دستخط کیے ہیں اور ای-داخیل پورٹل کے ذریعے صارفین کمیشن کے ساتھ الیکٹرانک طور پر شکایات کے اندراج کے سلسلے میں مارکیٹ پلیس پر صارفین کے لیے جاگریتی میسکوٹ بینر کے ساتھ بیداری مہم بھی چلائی ہے۔
مہم اور تیاری کے مرحلے کے دوران 5 ویں منزل پر ایک نئے سرے سے تیار کردہ سیکشن بنایا گیا ہے جہاں پچھلی مہم میں اناج کی جانچ کرنے والی لیبارٹری واقع تھی اور محترم وزیر کی ہدایت پر اناج کی جانچ کی لیبارٹری کو کمرہ نمبر 545سے این ٹی ایچ ، غازی آباد منتقل کر دیا گیا ہے اور پورے کمرے کی تزئین و آرائش کی گئی ہے تاکہ محکمہ کے نوجوان پیشہ ور افراد اور دیگر افسران اس کا استعمال کر سکیں۔
وزارت آیوش
آیوش کی وزارت بین الاقوامییومیوگ 2022 کی الٹی گنتی کے 50 دن شروع ہونے کو اہمیت دینے کے لئے یوگا اتسو منائے گی
جناب سربانند سونووال آسام کے وزیر اعلیٰ کے ساتھ بین الاقوامییومیوگ کے الٹی گنتی کے 50ویں دن مشترکہ یوگا پروٹوکول کا مظاہرہ کریں گے
نئی دہلی،1 مئی 2022/
آیوش کی وزارت ریاستی حکومت کے تعاون سے 2 مئی 2022 کو یوگا کے آئندہ 8ویں بین الاقوامی دن 2022 کے 50ویں الٹی گنتی کے دن کے موقع پر رنگ گھر گراؤنڈس، شیو ساگر، آسام میں ایک عظیم الشان تقریب کا انعقاد کر رہی ہے۔
آیوش کے مرکزی کابینی وزیرجناب سربانند سونووال آسام کے وزیر اعلیٰ جناب ہمانتا بسوا سرما کے ساتھ اس موقع پر شرکت کریں گے۔ ان کے ساتھ مرکزی وزیر برائے سیاحت، ثقافت اور ڈونر جناب جی کسان ریڈی، آیوش اور ڈبلیو سی ڈی کے وزیر مملکت ڈاکٹر منجپرا مہندر بھائی اور آسام کے ایچ اینڈ ایف ڈبلیو اور آیوش کے وزیر جناب کیشب مہنتا بھی موجود رہیں گے۔ اس تقریب میں آیوش اور حکومت آسام کی وزارت کے عہدیدار، ممتاز یوگا گرو، یوگا کے ماہرین بھی شرکت کریں گے۔
آیوش کی وزارت اپنے خود مختار ادارے مرارجی دیسائی نیشنل انسٹی ٹیوٹ آف یوگا. کے ذریعے اور آسام کی ریاستی حکومت کے تعاون سے اس تقریب کا اہتمام کرے گی۔ اس تقریب کا مقصد یوگا کی مختلف جہتوں، اس کی افادیت کو وسیع تر فروغ اور تشہیر دینا اور صحت اور تندرستی کے لیےآئی ڈی وائی 2022 کی الٹی گنتی مہم کو فروغ دینا ہے۔
وزارت نے اپنے مختلف اسٹیک ہولڈرز کے ساتھ آٹھویں بین الاقوامییومیوگ کے لیے 100 دن کا الٹی گنتی پروگرام تیار کیا ہے جس میں 100 تنظیمیں 100 مقامات/شہروں میںیوگا کو فروغ دے رہی ہیں۔ یہ بات قابل ذکر ہے کہ 50 دن کا الٹی گنتی ہر سال یوگا کے عالمی دن کے مشاہدے میں ایک اہم ایوینٹ ہے۔ وزارت کو امید ہے کہ آئی ڈئی وائی 2022 کی الٹی گنتی میںیوگا کے ذریعے "صحت اور بہبود کے لیے بڑے پیمانے پر تحریک" کی ترغیب دی جائے گی۔
چونکہ یوگا کا آئندہ 8 واں بین الاقوامی دن "آزادی کا امرت مہوتسو" سال میں منایا جا رہا ہے، وزارت نے ملک بھر میں 75 مشہور مقامات پر آئی ڈی وائی 2022 منانے کی تجویز پیش کی ہے۔ یہ الٹی گنتی پروگرام پہلے سے ہی جاری ہے اور آئی ڈی وائی -2022 کا مشاہدہ رفتار پکڑ رہا ہے۔
ش ح۔ ش ت ۔ج
Uno-4903
(Visitor Counter : 74
خوراک کی ڈبہ بندی کی صنعتوں کی وزارت
ورلڈ فوڈ انڈیا-2023: نئی دہلی میں زرعی فوڈ پروسیسنگ کمپنیوں کے ساتھ سکریٹری، ڈی پی آئی آئی ٹی، اور سیکریٹری، ایم او ایف پی آئی کی مشترکہ صدارت میں گول میز بات چیت
میٹنگ میں معروف عالمی اور ہندوستانی فوڈ پروسیسنگ کمپنیوں کی شرکت کا مشاہدہ کیا گیا
حصہ لینے والی کمپنیوں نے ہندوستانی بازار کے بارے میں اپنے پرامید نقطہ نظر کا اظہار کیا اور کاروباری ماحول کو بہتر بنانے کے لیے حکومت ہند کے مختلف اقدامات کی تعریف کی
آئندہ ورلڈ فوڈ انڈیا-2023 کے سلسلے میں، سرمایہ کاروں کی ایک گول میز بات چیت کی صدارت سکریٹری، شعبہ برائے فروغ صنعت اور اندرونی تجارت اور سکریٹری برائے وزارت فوڈ پروسیسنگ انڈسٹریز، نے مشترکہ طور پر زرعی فوڈ پروسیسنگ کمپنیوں کے ساتھ کی۔ کل نئی دہلی میں گول میز کانفرنس میں معروف عالمی اور ہندوستانی فوڈ پروسیسنگ کمپنیوں کی شرکت دیکھی گئی۔ بات چیت کے دوران، شرکت کرنے والی کمپنیوں کے مستقبل کے منصوبوں اور ڈبلیو ایف آئی --2023 کے لیے ایم او ایف پی آئی کے ساتھ ان کی شراکت داری کے امکانات پر تبادلہ خیال کیا گیا، جو 3-5 نومبر، 2023 کو پرگتی میدان، نئی دہلی میں منعقد کی جا رہی ہے۔
اپنے خصوصی خطاب میں، سکریٹری، ڈی پی آئی آئی ٹی نے بڑھتی ہوئی ہندوستانی جی ڈی پی میں مینوفیکچرنگ شعبے کی اہمیت پر زور دیا۔ انہوں نے ہندوستان کے سازگار زرعی ماحولیاتی خطوں کا بھی ذکر کیا جو نہ صرف زرعی اجناس کی وسیع اقسام جیسے اناج، دالوں، پھلوں، سبزیوں وغیرہ کی پیداوار کے لیے موزوں ہیں، بلکہ ان کو بڑی مقدار میں پروسیس کرنے کے لیے بھی موزوں ہیں۔
اپنے کلیدی خطاب میں، سیکرٹری، ایم او ایف پی آئی نے فوڈ پروسیسنگ شعبے میں موجود ترقی اور وسیع مواقع کا ذکر کیا۔ انہوں نے مزید کہا کہ وزارت انتہائی متوقع ورلڈ فوڈ انڈیا ایونٹ کے دوسرے ایڈیشن کا اہتمام کر رہی ہے، جو پچھلے 2017 کے ایڈیشن کے مقابلے میں اور بھی بڑے پیمانے پر ہونے کا تصور ہے۔ سکریٹری نے تمام کمپنیوں کو اس تقریب میں بڑے جوش و خروش کے ساتھ شرکت کی دلی دعوت دی۔
گول میز کانفرنس کے دوران، شرکت کرنے والی کمپنیوں نے ہندوستانی بازار کے بارے میں اپنے پُرامید نقطہ نظر کا اظہار کیا اور حکومت ہند کی طرف سے کاروباری ماحول کو بہتر بنانے کے لیے اٹھائے گئے مختلف اقدامات کی تعریف کی، جس میں سازگار پالیسیاں جیسے کہ پیداوار سے منسلک ترغیبی اسکیم اور ایم او ایف پی آئی کی طرف سے شروع کی گئی پرچم بردار پردھان منتری کسان سمپدا یوجنا شامل ہیں۔ کمپنیوں نے ورلڈ فوڈ انڈیا-2023 میں شرکت کرنے میں بھی اپنی دلچسپی کا اظہار کیا اور تقریب کو اسپانسر کرنے اور مخصوص اسٹال کی جگہوں کے ذریعے اپنی مصنوعات اور ٹیکنالوجیز کی نمائش کے لیے اپنی رضامندی کی تصدیق کی۔ بہت سی کمپنیوں نے بھی ایم او ایف پی آئی کے ساتھ ان سیشنز کے لیے شراکت میں گہری دلچسپی ظاہر کی جو تقریب کے حصے کے طور پر منصوبہ بند کیے جا رہے ہیں۔
اپنے اختتامی کلمات میں، ایڈیشنل سکریٹری، ایم او ایف پی آئی نے ذکر کیا کہ انوسٹمنٹ فیسیلیٹیشن سیل  اور ایونٹ پارٹنرایف آئی سی سی آئی شرکت کی تفصیلات کو مستحکم کرنے کے لیے کمپنیوں کے ساتھ رابطے میں رہیں گے۔ ای آئی کو ایونٹ کے نالج پارٹنر کے طور پر شامل کیا گیا ہے۔
پنچایتی راج کی وزارت
سوامیتوا اسکیم
پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں بتایا کہ سوامیتوا اسکیم کا آزمائشی مرحلہ 24 اپریل 2020 کو شروع کیا گیا تھا تاکہ اسے 2020-21 کے دوران نافذ کیا جاسکے ۔ یہ اسکیم قومی پیمانے پر 24 اپریل 2021 کو شروع کی گئی تھی ۔ سوامیتوا اسکیم پنچایتی راج کی وزارت، ریاستی محصولات کے محکمے، ریاستی پنچایتی راج کے محکمے اور سروے آف انڈیا  کی مشترکہ کوششوں سے نافذ کیا جا رہا ہے۔ ریاستوں کو اسکیم کے نفاذ کے لیے ایس او آئی کے ساتھ مفاہمت نامے پر دستخط کرنے کی ضرورت ہے۔ اب تک 31 ریاستوں/ مرکز کے زیر انتظام علاقوں نے سروے آف انڈیا کے ساتھ مفاہمت نامے پر دستخط کیے ہیں۔
26 جولائی 2023 تک، سوامیتوا اسکیم کے تحت ڈرون فلائک ملک کے 2,70,924 گاؤں میں مکمل ہو چکی ہے۔سروے آف انڈیا کے ذریعہ سوامیتوا اسکیم کے تحت بنائے گئے نقشوں کی بنیاد پر جائیداد کارڈ کی تیاری اور تقسیم متعلقہ ریاستی حکومت کی ذمہ داری ہے۔ البتہ، پنچایتی راج کی وزارت ریاستوں/مرکزکے زیر انتظام علاقوں کے ساتھ مصروف عمل ہے تاکہ ڈیجی لاکر پلیٹ فارم کے ساتھ سوامیتوا کے تحت تیار کردہ پراپرٹی کارڈز کو مربوط کیا جاسکے۔26 جولائی 2023 تک جائیداد کے کارڈ 89,749 دیہاتوں میں پراپرٹی کارڈ تیار ہو چکے ہیں۔
سوامیتوااسکیم کے تحت تیارکئے گئے نقشے جغرافیائی حوالہ جات والے نقشے ہیں جو دیہی آبادی کے علاقوں میں جائیدادوں کی ڈیجیٹل تصویریں کھینچتے ہیں۔ اس کے علاوہ، ای پنچایت مشن موڈ پروجیکٹ  کے تحت، پنچایتی راج کی وزارت نے ایم ایکشن سافٹ شروع کیا ہے، جو ایک موبائل پر مبنی حل ہےتا کہ ان مختلف کاموں کے لئے جیو ٹیگز  کے ساتھ تصاویر لینے میں مدد کرنے کے لیےمدد کرسکے جو ایک آؤٹ پٹ کی حیثیت سے اثاثہ رکھتا ہے ۔ اثاثہ کی جیو ٹیگنگ تین مراحل میں کئے جاتے ہیں۔  کام شروع کرنے سے پہلے،  کام کے دوران اور  کام کے مکمل ہونے پر۔ یہ قدرتی وسائل کے انتظام، پانی کا ذخیرہ کرنے، خشک سالی، صفائی ستھرائی، زراعت،باندھوں کی چیکنگ اور آبپاشی کے چینلز وغیرہ سے متعلق تمام کاموں اور اثاثوں پر معلومات کا ذخیرہ فراہم کرے گا۔ پندرہویں مالیاتی کمیشن کے فنڈز کے تحت بنائے گئے اثاثوں کے لیے جیو ٹیگنگ کو لازمی قرار دیا گیا ہے۔ اور تمام پنچایتی راج اداروں کو ایم ایکشن سوفٹ ایپلیکیشن پر آن بورڈ کیا گیا ہے۔